b'\n_START_ARTICLE_\nAguilons de Lw\xc3\xb3w\n_START_PARAGRAPH_\nEls Aguilons de Lw\xc3\xb3w (polon\xc3\xa8s: Orl\xc4\x99ta lwowskie) \xc3\xa9s el terme afectu\xc3\xb3s aplicat als nens soldats polonesos que van defensar la ciutat de Lw\xc3\xb3w durant la Guerra polonesoucra\xc3\xafnesa de 1918-19._NEWLINE_Origin\xc3\xa0riament, el terme va ser aplicat exclusivament als joves voluntaris (com, que particip\xc3\xa0 en la defensa de Lw\xc3\xb3w durant el setge ucra\xc3\xafn\xc3\xa8s de la ciutat entre l\'1 i el 22 de novembre de 1918. Amb el temps, per\xc3\xb2, l\'\xc3\xbas del terme s\'ampli\xc3\xa0, i ara \xc3\xa9s emprat per designar a tots els joves soldats que van lluitar a la Gal\xc3\xadtsia Oriental en defensa de Pol\xc3\xb2nia durant la Guerra polonesoucra\xc3\xafnesa i la Guerra polonesosovi\xc3\xa8tica. A m\xc3\xa9s dels joves defensors de Lw\xc3\xb3w, els de Przemysl tamb\xc3\xa9 s\xc3\xb3n anomenats com els Orl\xc4\x99ta (Aguilons)._NEWLINE_Despr\xc3\xa9s de la guerra poloneso\xc3\xbccra\xc3\xafnensa, els Aguilons de Lw\xc3\xb3w van ser enterrats al Cementiri dels Defensors de Lw\xc3\xb3w, part del Cementiri de Lyczak\xc3\xb3w. All\xc3\xa0 reposen les restes tant de la quitxalla com dels soldats adults, incloent els voluntaris estrangers de pa\xc3\xafsos com Fran\xc3\xa7a o els Estats Units. Entre els Aguilons all\xc3\xa0 enterrats hi ha el jove de 14 anys Jerzy Bitschan, el defensor m\xc3\xa9s jove de la ciutat, el nom del qual esdevingu\xc3\xa9 una icona durant el per\xc3\xadode d\'entreguerres polon\xc3\xa8s._NEWLINE_Despr\xc3\xa9s de l\'annexi\xc3\xb3 de la Gal\xc3\xadtsia oriental amb la ciutat de Lw\xc3\xb3w per la Uni\xc3\xb3 Sovi\xc3\xa8tica el 1939 (veure: Invasi\xc3\xb3 sovi\xc3\xa8tica de Pol\xc3\xb2nia (1939)), les tombes van ser destru\xc3\xafdes el 1971, i el cementiri va ser transformat en un dip\xc3\xb2sit de camions. Despr\xc3\xa9s de la dissoluci\xc3\xb3 de la Uni\xc3\xb3 Sovi\xc3\xa8tica i de l\'establiment d\'una Ucra\xc3\xafna independent, s\'inici\xc3\xa0 la restauraci\xc3\xb3 del "Cementiri dels Aguilons", si b\xc3\xa9 va ser alentit per l\'oposici\xc3\xb3 dels nacionalistes ucra\xc3\xafnesos. Despr\xc3\xa9s del suport polon\xc3\xa8s a la Revoluci\xc3\xb3 Taronja Ucra\xc3\xafnesa (2004), l\'oposici\xc3\xb3 ucra\xc3\xafnesa declin\xc3\xa0 i el Cementiri va ser oficialment reobert com a un cementiri polones-ucra\xc3\xafn\xc3\xa8s el 24 de juny del 2005. El darrer dels Aguilons supervivents, el Major Aleksander Salacki (nascut el 12 de maig de 1904), va morir a Tychy el 5 d\'abril del 2008.'